PATVIRTINTA

Šilalės r. Pajūrio Stanislovo Biržiškio

gimnazijos direktoriaus

2025 m. gegužės d. įsakymu Nr.



**RESPUBLIKINĖS METODINĖS-PRAKTINĖS KONFERENCIJOS ,,DIRBTINIO INTELEKTO (DI) PANAUDOJIMAS PAMOKOSE “ NUOSTATAI**

**I SKYRIUS**

**BENDROJI DALIS**

1. Respublikinės metodinės-praktinės konferencijos ,,Dirbtinio intelekto (DI) panaudojimas pamokose“ (toliau – Konferencija) nuostatai reglamentuoja Konferencijos tikslus, uždavinius, dalyvius, organizavimo tvarką ir dalyvavimo sąlygas.
2. Konferenciją organizuoja Šilalės r. Pajūrio Stanislovo Biržiškio gimnazija (toliau – Gimnazija), Dariaus ir Girėno g. 35, Pajūris, 75289 Šilalės r. sav., el. paštas rastine@pajuris.silale.lm.lt, tel. (8 449) 74 035.
3. Konferencijos partneriai – Šilalės švietimo pagalbos tarnyba.

**II SKYRIUS**

**KONFERENCIJOS TIKSLAS IR UŽDAVINIAI**

1. Konferencijos tikslas – stiprinti pedagogų skaitmeninę kompetenciją ir pasidalyti gerąja patirtimi apie dirbtinio intelekto (DI) panaudojimo galimybes, iššūkius ir praktiką įvairių dalykų pamokose.
2. Konferencijos uždaviniai:
	1. Pristatyti inovatyvius metodus ir priemones, kaip DI įrankiai gali būti integruojami į ugdymo procesą.
	2. Aptarti DI taikymo naudą mokinių motyvacijai, individualizavimui ir pasiekimų gerinimui.
	3. Skatinti pedagogų bendradarbiavimą dalijantis praktiniais DI naudojimo pavyzdžiais.
	4. Diskutuoti apie etinius, teisinius ir pedagoginius DI taikymo aspektus mokykloje.

**III SKYRIUS**

**KONFERENCIJOS DALYVIAI**

1. Konferencijos dalyviai - Lietuvos ugdymo įstaigų mokytojai.

**IV SKYRIUS**

**ORGANIZAVIMO SĄLYGOS**

1. Konferencija vyks kontaktiniu būdu 2025 m. birželio 12 d., 10.00 val., Šilalės r. Pajūrio Stanislovo Biržiškio gimnazijoje (Dariaus ir Girėno g. 35, Pajūrio mstl., Šilalės r.).
2. Dalyviai kviečiami registruotis nuo 9.30 val.
3. Veiklos pristatymo trukmė – iki 10 min.
4. Detali konferencijos darbotvarkė bus nurodyta konferencijos programoje.
5. Norintys dalyvauti konferencijoje turi užpildyti dalyvio paraišką (žr. priedą) ir atsiųsti į Gimnaziją el. paštu pav.ugdymui@pajuris.silale.lm.lt iki 2025 m. birželio 6 d.
6. Bendra dalyvių registracija vykdoma per „Semi Plius“ internetinę platformą <https://www.semiplius.lt/> nuo birželio 1 d.
7. Paraiškos pateikimas suprantamas kaip konferencijos dalyvio sutikimas, jog jis bus filmuojamas, fotografuojamas, jo pristatymas bus įrašomas.
8. Konferencijos veiklos bus viešinamos Gimnazijos ir Šilalės švietimo pagalbos tarnybos internetinėse svetainėse [www.pajuris.silale.lm.lt](http://www.pajuris.silale.lm.lt), <https://www.silsviet.lt/>, Facebook socialiniame tinkle, rajono žiniasklaidoje.

**V SKYRIUS**

**BAIGIAMOSIOS NUOSTATOS**

1. Konferencijos dalyviams bus išduota Šilalės švietimo pagalbos tarnybos pažyma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priedas**

**DALYVIO PARAIŠKA**

|  |  |
| --- | --- |
| Atstovaujamos įstaigos pavadinimas ir kontaktinė informacija:(adresas, tel., el. pašto adresas) |  |
| Informacija apie Konferencijos dalyvį(ius): |
| Mokytojo(s) vardas(ai), pavardė(s)Dalykas/pareigosKvalifikacinė kategorija |  |
| Kontaktinė informacija:\*telefono numeris\*elektroninio pašto adresas |  |
|  Pranešimo pavadinimas |  |

\_\_\_\_\_\_\_\_\_\_\_\_\_\_\_